เช็กเลย! เส้นทางเลี่ยงแผนซ้อมนำขบวน “เอเปค” คืนนี้ 3 ทุ่ม-ตี 3
เช็ก! เส้นทางด่วน-ทางพื้นราบ แนะเลี่ยงเดินทาง หลัง “บช.น.” ปิดจราจรซ้อมนำขบวน “เอเปค” คืนนี้ 3 ทุ่ม-ตี 3
เช็ก! เส้นทางด่วน-ทางพื้นราบ แนะเลี่ยงเดินทาง หลัง “บช.น.” ปิดจราจรซ้อมนำขบวน “เอเปค” คืนนี้ 3 ทุ่ม-ตี 3
12 พ.ย. 2565

ผู้สื่อข่าวรายงานว่า กองบัญชาการตำรวจนครบาล (บช.น.) พล.ต.ต.จิรสันต์ แก้วแสงเอก รอง ผบช.น.ในฐานะโฆษก บช.น.และ พล.ต.ต.นิธิธร จินตกานนท์ รอง ผบช.น.ในฐานะรองโฆษก บช.น.ประชาสัมพันธ์กรณีไทยเป็นเจ้าภาพจัดการประชุมเอเปค ครั้งที่ 29 ระหว่างวันที่ 18-19 พ.ย.นี้ ในพื้นที่กรุงเทพฯ โดยสำนักงานตำรวจแห่งชาติ (ตร.) ได้มอบหมายให้ บช.น.รับผิดชอบภารกิจการรักษาความปลอดภัย และจัดการจราจรให้แก่คณะผู้นำประเทศ และผู้เข้าร่วมประชุม 23 ประเทศ
โดยในวันนี้ (12 พ.ย.65) เวลา 21.00-03.00 น. จะมีการซักซ้อมรถนำขบวน จึงมีความจำเป็นปิดการจราจรบนทางด่วน และทางพื้นราบในบางช่วงบางเวลา ทั้งนี้ขอแจ้งเพื่อเป็นข้อมูลในการเตรียมความพร้อม และวางแผนการเดินทาง ดังนี้
1.เส้นทางที่อาจได้รับผลกระทบและควรหลีกเลี่ยง (พื้นราบ) ได้แก่ ถนนเพลินจิต (แยกราชประสงค์-แยกเพลินจิต), ถนนสุขุมวิท (แยกเพลินจิต-ซอยสุขุมวิท 22), ถนนราชดำริ (แยกราชประสงค์-แยกศาลาแดง), ถนนวิทยุ (แยกเพลินจิต-แยกวิทยุ), ถนนรัชดาฯ (แยกอโศกมนตรี-แยกพระราม 4), ถนนพระราม 4 (แยกศาลาแดง-แยกพระราม 4), ถนนสาทร (แยกวิทยุ-แยกนรินธร)
2.เส้นทางที่อาจได้รับผลกระทบและควรหลีกเลี่ยง (ทางด่วน) ได้แก่ เส้นทางพระราม 9-อนุสาวรีย์ (ทางเชื่อม ทางขึ้น/ลงด่าน ตลอดสาย), เส้นทางบางนา-ท่าเรือ-ดินแดง (ด่านพระราม 4/2 และด่านเพลินจิต), เส้นทางดาวคะนอง-แจ้งวัฒนะ (ด่านสุรวงศ์, ด่านสีลม, ด่านอุรุพงษ์, ด่านหัวลำโพง และด่านยมราช), เส้นทางยกระดับโทลล์เวย์ (ด่านอนุสรณ์สถาน-ด่านดินแดง)
3.เส้นทางแนะนำประชาชน (พื้นราบ) ได้แก่ ถนนเพชรบุรี, ถนนพญาไท, ถนนอังรีดูนังต์, ถนนสีลม, ถนนนราธิวาสฯ, ถนนจันทน์, ถนนสุนทรโกษา, ซอยทองหล่อ, ซอยเอกมัย, ซอยสุขุมวิท 24, ซอยแสนสบาย, ซอยกล้วยน้ำไท
4.เส้นทางแนะนำประชาชน (ทางด่วน) ได้แก่ มาจากแจ้งวัฒนะ-ด่านประชาชื่น -ต่างระดับพญาไท (ให้ลงด่านพระราม 6-ด่านพหลโยธิน 2), มาจากด่านพระราม 2-ดาวคะนอง-สะพานพระราม 9 (ให้ลงด่านจันทร์), มาจากบางนา-ท่าเรือ-ต่างระดับคลองเตย (ให้ลงด่านพระราม 4/1-ถนนพระราม 4, มาจากเชื่อมมอเตอร์เวย์-ศรีนครินทร์-พระราม 9 (ให้ใช้พื้นราบ), มาจากรามอินทรา-ถนนพระราม 9 (ให้ลงด่านประชาอุทิศ), ทางยกระดับโทลเวยย์  (ให้ใช้ถนนวิภาวดีรังสิต)